**Վերա-Էլեն** (անգլ.՝ Vera-Ellen, փետրվարի 16, 1921(1921-02-16), Norwood, Համիլթոն, Օհայո, ԱՄՆ - օգոստոսի 30, 1981(1981-08-30), Լոս Անջելես, Կալիֆոռնիա, ԱՄՆ), ամերիկացի դերասանուհի և պարուհի, որը Ֆրեդ Ասթերի, Ջին Քելլիի և Դոնալդ Օ’Քոննորի հետ նկարահանվել է երաժշտական ֆիլմերում։

Կենսագրություն
--------------

Վերա-Էլեն՝ Վեսթմայեր Ռոե (անգլ.՝ Vera Ellen Vestmayer Rohe), ծնվել է 1921 թվականին Ցինցինատի արվաձանում՝ գերմանական արմատներ ունեցող Մարտինա Ռոե և Ալմի Քեթրին Վեստմայերի ընտանիքում։ Ինը տարեկանից սկսել է զբաղվել պարով և կարճ ժամանակում հասել է մեծ հաջողությունների։ 1939 թվականին 18 տարեկան հասակում Վերա-Էլենը Ջերոմ Քերնի և Օսկար II Համերսթայնի հետ առաջնաելույթ է ունեցել Բրոդվեյի «Մայիսին շատ տաք է» մյուզիքլում։ Հետագայում հաջորդել են այնպիսի դերեր և հաջողակ բրոդվեյական երաժշտական ներկայացումներ, ինչպիսիք են «Պաթամա Հեթի», «Երդվում եմ Յուպիտերով» և «Յանկին Կոնեկտիկուտից», որտեղ նրան նկատել է նշանավոր պրոդյուսեր Սեմյուել Գոլդվինը և հրավիրել է իր «Հրաշք-մարդ» մյուզիքլ։

1945 թվականին Վերա-Էլենն առաջնաելույթ ունեցել կինոյում՝ նկարահանվելով 14 կինոպատկերներում։ Նա Ջին Քելլիի հետ պարել է «Երաժշտությունը սրտում» (1948), «Հեռացում քաղաքից » (1949) ֆիլմերում և հենց այդ տարի էլ հայտնվել է Մարքս եղբայրների վերջին՝ «Երաժշտությունը սրտում» (1948), ֆիլմում։ Նա հիացական արձագանքներ է ստացել հանրության կողմից «Երեք կարճ բառ» և «Նյու Յորքի գեղեցկուհին» ֆիլմերի համար, որոնցում նա հայտնվել է 1952 թվականին Ֆրեդ Ասթերի հետ։ Դրանից հետո նա նկարահանվել է այնպիսի հիթերում, ինչպիսիք են «Ինձ մադամ անվանեք»՝ (1953) Դոնալդ Օ’Քոննորի հետ և «Լուսավոր Սուրբ ծնունդ»՝ Բրինգ Քրոսբիի հետ։ 1950-ական թվականներին դերասանուհուն համարել են Հոլլիվուդում ամենաբարակ իրան ունեցողը, ինչը շատերի կարծիքով անորեքսիայի հետևանք է։

1957 թվականին Վերա-Էլենը վերջին անգամ հայտնվել է մեծ էկրանին, դրանից հետո նա մի քանի անգամ որպես հյուր հայտնվել է հեռուստատեսությունում, Դինա Շորի և Փերրի Կոմոյի շոուում։ Դերասանուհին երկու անգամ ամուսնացել է, երկրորդ ամուսնուց՝ միլիոնատեր Վիկտոր Ռոթշալդից ունենալով դուստր՝ Վիկտորիան, որը 1963 թվականին մանուկ հասակում մահացել է։ Երեխայի մահից հետո դերասանուհին փակվել է իր մեջ և դադարել հայտնվել հանրության առաջ։ Վերա-Էլենը մահացել է 1981 թվականի օգոստոսին 60 տարեկան հասակում քաղցկեղից։ Նրա ներդրումը կինոմատոգրաֆիայում Հոլիվուդյան փառքի ծառուղիում նշվել է աստղով։

Ֆիլմագրություն
--------------

| Տարի | Անվանում | Բնօրինակ անվանում | Դեր |
| --- | --- | --- | --- |
| 1945 | Հրաշք-մարդ | *Wonder Man* | Միջ Մելլոն |
| 1946 | Տղան Բրուքլինից | *The Kid from Brooklyn* | Սյուզի Սալլիվան |
| 1947 | Կարնավալ Կոստա Ռիկայում | *Carnival in Costa Rica* | Լուիզա Մոլինա |
| 1949 | Երջանիկ սեր | *Love Happy* | Մեգի Ֆիլիպս |
| 1949 | Հեռացում քաղաքից | *On the Town* | Այվի Սմիթ |
| 1950 | Երեք կարճ բառ | *Three Little Words* | Ջեսսի Բրաուն |
| 1951 | Ուրախ կյանք/ Երջանիկ սեր | *Happy Go Lovely* | Ջանեթ Ջոնս |
| 1952 | Նյու Յորքի գեղեցկուհին | *The Belle of New York* | Անժելինա Բոնֆիլս |
| 1953 | Անվանեք ինձ մադամ | *Call Me Madam* | արքայադուստր Մարիա |
| 1953 | Մեծ լիգայի խաղացողը | *Big Leaguer* | Քրիսթի |
| 1954 | Լուսավոր Սուրբ ծնունդ | *White Christmas* | Ջուդի Հեյնս |

Ծանոթագրություններ
------------------

1. 1 2  Internet Broadway Database — 2000.
2. 1 2  *Bindig S. F.* Vera-Ellen (16 February 1926?–30 August 1981), dancer and actress // *American National Biography Online* / S. Ware — [New York]: Oxford University Press, 2017. — ISSN 1470-6229 — doi:10.1093/ANB/9780198606697.ARTICLE.1803281
3. 1 2  *David Soren* Vera-Ellen - The Magic and the Mystery. — Luminary Press, 2003. — ISBN 978-1887664486
4. ↑  Vera-Ellen (անգլ.) *Internet Movie Database* կայքում


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Broadway Database · Internet Movie Database · ԿինոՊոիսկ · MusicBrainz · Rotten Tomatoes · Find A Grave · WikiTree |
|  |
| Բառարաններ և հանրագիտարաններ | Բրիտանիկա (օնլայն) · American National Biography · Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX4579221 · BNF: 139261546 · GND: 1209313626 · ISNI: 0000 0000 8372 4741 · LCCN: n85376589 · SUDOC: 086196383 · VIAF: 35918348 · WorldCat VIAF: 35918348 |

 |

 |